Varmepumpe - en lønnsom investering

En varmepumpe gir normalt 50-70% lavere fyringskostnader.
Med en luft/luft varmepumpe sparer du ikke bara på dine egne resurser, 
men også på naturens!

Mitsubishi Daiya varmepumper - i en klasse for seg!
>> Se test


Bernt J. Nilssen as har i alle år satset på kvalitetsprodukter fra Mitsubishi. Vi setter krav til våre produkter i form av samsvar mellom pris og kvalitet. Våre varmepumper er noe av markedets mest driftsikre, og miljøvennlige. En Mitsubishi Inverter Varmepumpe henter varmen fra uteluften og overfører den til inneluften. Teknologien er hentet fra kjøleteknikken, og er den samme som benyttes i kjøleskap og aircondition anlegg, men i dette tilfellet "snur" vi prosessen og utnytter den avgitte varmen til egen fordel.
Allergiske- og astmatiske sykdommer er et økende problem. Høye overflatetemperaturer og dårlig ventilasjon er betydelige kilder til dårlig inneklima. 

Hvorfor varmepumpe?
- Lavere strømutgifter
- Alltid behagelig innetemperatur 
- Renere inneluft 
- ENØK i praksis (Miljøvennlig oppvarming) 

En varmepumpe er en lønnsom investering som reduserer dine oppvarmingskostnader. Samtidig gir den behagelig komfort og et bedre inneklima. Varmepumpens filtre renser luften for bl.a. svevestøv og pollenstøv. Varmepumpen kan brukes som aircondition om sommeren Laver strømutgifter Med Mitsubishi varmepumpe kan du redusere oppvarmingskostnadene med 60 - 70% når du fyrer med strøm. Gjennom den omvendte kjøleprosessen oppnås en varmefaktor eller "virkningsgrad" på opp til 3 ganger tilført energi.
Hvordan virker en luft-luft varmepumpe?
En varmepumpe er et kuldeanlegg som primært benytter varmedelen av systemet til varmegivelse og den kalde delen til å oppta energi fra jord, vann eller luft. Varmepumpens prinsipp bygger på terminologien om at energien rundt oss er konstant, uansett hvor mye vi benytter oss av den. For å utnytte prinsippet best består en varmepumpe av en utedel og en innedel. 
Kjølemediet i utedelen suges ved lav temperatur og lavt trykk som gass inn i en kompressor. Dette skjer i en lukket krets, altså et tett anlegg. Et slikt tett anlegg slipper ikke ut kjølemediet og påvirker derfor ikke miljøet. Kompressoren komprimerer gassen til høyt trykk og høy temperatur. Til dette blir det tilført et arbeid av motoren. Den varme gassen pumpes inn i varmeveksleren, hvor luft blir blåst gjennom batteriet ved hjelp av en trommelvifte. Luften i rommet varmes oppp. I denne sekvensen kondenserer gassen til væske med samme trykk. Væsken blir pumpet gjennom en strupeventil eller et tynt rør, og dermed synker temperaturen og trykket i væsken kraftig. Deretter ledes væsken inn i varmeveksleren. Temperaturen her er lavere enn uteluften og dermed opptas energi. Ved utløpet skal ideelt sett all væske være fordampet til gass og prosessen gjentar seg.

http://www.novap.no/flash/index.htm

Hva er COP?
COP (Coefficient Of Performance) betyr varmefaktor eller energifaktor, og beskrives i tall. For eksempel 5,3 som vår toppmodell FD-Heat har. Dette tallet representerer hvor mange kW varmeeffekt som produseres pr tilført kW i elektrisitet. (Dette målt ved +7oC ute og +20oC inne). En Mitsubishi Electric FD-Heat luft-luft varmepumpe avgir opptil 5,3 ganger mer varemeenergi enn den forbruker i elektrisitet. Du får ganske enkelt 4,3 kW ekstra ved å tilføre 1kW! Dette forklarer dermed hvordan en husholdning kan spare flere tusen kroner i strømregning ved å installere en varmepumpe.
Hvor lønnsom er en varmepumpe?
En Varmepumpe kan spare deg for opptil 55-60% av dine oppvarmingskostnader. Alt avhengig av bruk, gjennomsnittlig ute temperatur, andre varmekilder, isolasjon, hustype med mer. 

Hvor lang levetid har en varmepumpe?
En varmepumpe har levetid på ca 12-15 år. Dette avhengig av modellen og driftsforhold.
Hvem kan installere en varmepumpe fra Mitsubishi Electric?
Sjekk vårt forhandlernettverk for å finne din nærmeste forhandler. Der kan du også få råd og tips om hvordan type pumpe du trenger og hvor den bør monteres i nettopp ditt hus. Å bruke en av våre autoriserte forhandlere sikrer deg en trygg installasjon samt at garantien blir 5 år. Alle våre forhandlere er enten utdannet kjølemontører, eller har gått kurs hos oss for å sikre kundene et tryggest mulig kjøp.
Hvor plasserer man best innedel og utedel?
Innedelen bør plasseres slik at den sprer luftvarmen best mulig i huset. Det må legges drenering fra innedelen fordi fuktigheten i luften kondenserer til vann på innedelen når denne går som aircondition om sommeren. Innedeles plassering kommer også an på hvilken modell en velger - enten veggmodell, gulvmodell ,kanalmonter osv.
Utedelen monteres på braketter som er festet på veggen. Merk at utedelen må plasseres opp fra bakkenivå. Utedelen er robust og tåler regn, vind og kulde. Det er kuldemedierørene som binder utedelen sammen med innedelen.
Plasseringen av inne og utedel er selvølgelig også avhengig av bla.: boligens planløsning, bygningstype, boligarealet, eksisterende oppvarmingsystem, det esetiske, naboer osv.  
Er varmepumpe miljøvennlig?
Ja, alle typer varmepumper er et miljøvennlig og energibesparende alternativ for boligoppvarming. Når du sparer energi, så sparer du miljøet. Norge har mye vannkraft, men ikke på langt nær nok til vårt energibehov. Vi importerer derfor strøm fra forurensende kullkraft og gasskraft. Når du sparer energi med din varmepumpe er du med å forebygger utbygging og kanskje er med på nedleggelse av slik forurensende kraft.
Hvor lang er garantitiden?
Garantitiden på Mitsubishi Electric varmepumper er på 5 år mot alle fabrikasjonsfeil. Dette forutsetter at du bruker en installatør fra oss som kan gjøre dette på riktig måte. Levetiden til en pumpe avhenger av riktig installasjon.
Vi vil bemerke at det finnes noen useriøse aktører på markedet som selger paralell importerte varmepumper fra Mitsubishi Electric, men de vil da ikke ha riktig tilpasset maskin for vårt skandinaviske klima. En ekte varmepumpe fra oss har nemlig fått utviklet et eget kretskort, samt fabrikkmontert varmekabel så den skal tåle de påkjenninger som vårt kalde klima kan by på.
For å forsikre deg mot slike useriøse importører kan du henvende deg til oss eller se om din montør ligger inne på våre forhandlersider.
Hvor ofte må pumpen på service? 
Firmaet som monterer din nye Mitsubishi Electric varmepumpe vil opplyse deg om service, bruk og vedlikehold. Vanligvis så er en pumpe nesten vedlikeholdsfri. Du må vaske/ støvsuge filterene etter behov. Vanlig ettersyn vil jo alltid lønne seg selv om dette ikke er påkrevd.
Hva betyr inverter?
Inverter teknologien fører til at du vil oppleve at du ikke bare får en jevnere temperatur men også vil kunne spare både strøm og dermed miljøet for energi. Inverter betyr altså at varmepumpen bruker energi etter behov. Ved anvendelse av såkalt inverter teknikk, der man regulerer kompressorens rundetall, og minsker/øker gass trykket, så får man en virkningsgradøkning, denne økningen kan være opp till 10-25%. Man unngår dermed temperatursvingninger, du sparer strøm, og man får raskere den ønskede temperaturen.
